
Τετάρτη, 07 Οκτωβρίου2026

ΔΕΛΤΙΟ ΤΥΠΟΥ

Προσάραξη Ro – Ro πλοίου στη Σαλαμίνα – Εντοπισμός και διάσωση 60 αλλοδαπών στην Αγία Γαλήνη – Αποβίβαση ασθενούς από Ε/Γ–Ο/Γ–Τ/Χ πλοίο στον Πειραιά – Συνέχεια ενημέρωσης αναφορικά με την εκδήλωση πυρκαγιάς σε Φ/Γ–Ο/Γ βόρεια της Μυκόνου – Διακομιδές ασθενών


	Τις βραδινές ώρες της 05.10.2026, ενημερώθηκαν οι Λιμενικές Αρχές του Πειραιά, της Σαλαμίνας και του Κερατσινίου από το Ενιαίο Κέντρο Συντονισμού Έρευνας και Διάσωσης του Αρχηγείου Λ.Σ.-ΕΛ.ΑΚΤ. (ΕΚΣΕΔ) για την προσάραξη ενός Ro – Roπλοίου ελληνικής σημαίας, σε αμμώδη βυθό, στην περιοχή Άκρα Πούντας Σαλαμίνας. Το πλοίο, το οποίο ήταν κενό φορτίου, είχε αποπλεύσει από το αγκυροβόλιο της Ελευσίνας με προορισμό το αγκυροβόλιο του Πειραιά. Στο πλοίο επέβαιναν 27 μέλη πληρώματος και 9 επιβαίνοντες τεχνικού συνεργείου. Αμέσως ενεργοποιήθηκε το τοπικό σχέδιο έκτακτης ανάγκης και στην περιοχή έσπευσαν δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), τρία ρυμουλκά (Ρ/Κ) πλοία, ιδιωτικό καταδυτικό συνεργείο, ενώ ενημερώθηκε και Αντιρρυπαντική εταιρεία. 
	Τις πρωινές ώρες της 06.10.2026, το πλοίο αποκολλήθηκε και στη συνέχεια ρυμουλκήθηκε με ασφάλεια πίσω στο αγκυροβόλιο Ελευσίνας, με τη συνδρομή Ρ/Κ πλοίων. Από το Κεντρικό Λιμεναρχείο Ελευσίνας, απαγορεύτηκε ο απόπλους του, μέχρι την προσκόμιση βεβαιωτικού αξιοπλοΐας. Προανάκριση διενεργείται από το Γ’ Λιμενικό Τμήμα Σαλαμίνας του Κεντρικού Λιμεναρχείου Πειραιά, κατά παράβαση του Ν.Δ. 712/1970 «Περί ναυτικού ατυχήματος». Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****

Τις πρωινές ώρες σήμερα, ενημερώθηκαν οι Λιμενικές Αρχές της Αγίας Γαλήνης και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 50 ν.μ. νότια της Αγίας Γαλήνης. Άμεσα στην περιοχή κατέπλευσε ένα Περιπολικό σκάφος της Δύναμης Frontex, το οποίο εντόπισε και περισυνέλεξε 60 αλλοδαπούς (55 άντρες, 4 γυναίκες και 1 βρέφος) και τους μετέφερε στο λιμάνι της Αγίας Γαλήνης. Στη συνέχεια, οι διασωθέντες μεταφέρθηκαν σε χώρο φιλοξενίας του Ρεθύμνου, συνοδεία στελέχους της Λιμενικής Αρχής της Αγίας Γαλήνης. Προανάκριση διενεργείται από το Λιμεναρχείο Ρεθύμνου.

*****

[bookmark: _GoBack]Τις πρωινές ώρες σήμερα, ενημερώθηκε η Λιμενική Αρχή του Τζελέπη, από τον Πλοίαρχο του Ε/Γ-Ο/Γ-Τ/Χ πλοίου «CHAMPIONSLEAGUEJET 2» σημαίας Κύπρου, για την έκτακτη επιστροφή του πλοίου στο λιμάνι αιτούμενος συνδρομή ασθενοφόρου λόγω έντονης αδιαθεσίας 35χρονου αλλοδαπού (υπήκοος Σρι Λάνκα) επιβάτη. Το Ε/Γ-Ο/Γ-Τ/Χ είχε αποπλεύσει από τον λιμένα του Πειραιά με προορισμό τους λιμένες Σύρου–Μυκόνου–Πάρου–Νάξου–Θήρας και Ηρακλείου. Με τον κατάπλου του πλοίου στο λιμάνι του Πειραιά, ο ασθενής παρελήφθη από ασθενοφόρο όχημα του ΕΚΑΒ και διακομίστηκε με  στο Γενικό Νοσοκομείο Ελευσίνας «ΘΡΙΑΣΙΟ», για παροχή ιατρικής περίθαλψης. Ακολούθως, το πλοίο απέπλευσε για συνέχιση του προγραμματισμένου δρομολογίου του.

*****

Συνέχεια ενημέρωσης: 
Αναφορικά με την ευρεία επιχείρηση αντιμετώπισης πυρκαγιάς στο Φ/Γ-Ο/Γ «BLUE CARRIER 2» Ν. Π. 12920,  η οποία εκδηλώθηκε τις πρωινές ώρες της 25.09.2026 στη θαλάσσια περιοχή βόρεια της Μυκόνου, το εν λόγω Φ/Γ – Ο/Γ, ρυμουλκούμενο από δύο ρυμουλκά (Ρ/Κ) πλοία, απέπλευσε από τη θέση αγκυροβολίας στην Τήνο τις πρωινές ώρες της 06.10.2026. Τις μεσημβρινές ώρες σήμερα, το  «BLUE CARRIER 2» κατέπλευσε σε περιοχή ναυπηγείων της Ελευσίνας.

*****
Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-24χρονης, από το λιμάνι της Ίου στο λιμάνι της Θήρας, με το Ε/Γ-Τ/Ρ «ΣΤΕΛΙΟΣ ΙΙ» Ν.Π.Χ. 166,
-9χρονου, από το λιμάνι των Ψαρών στο λιμάνι Λιμνιών Βολισσού Χίου με Περιπολικό σκάφος Λ.Σ.-ΕΛ.ΑΚΤ.

